
1. O nouă provocare: noile mişcări religioase 


Denumirea generală de „noi mişcări religioase” are o semnifica- 


ție foarte bogată, aşa încât întrebarea legată de atitudinea Bisericii 
faţă de ele vizează o problematică teologică distinctă şi foarte variată!. 


Aceste mişcări, prin mesajul lor, ţin într-o oarecare măsură de 


dialogul interconfesional, dar într-o şi mai mare măsură de dialogul 
interreligios; pe de altă parte, diferitele mişcări ezoterice şi oculte, 
care-şi revendică o origine ştiinţifică, ţin mai degrabă de domeniul 
dialogului cu societatea noastră modernă, secularizată”. Cu toate acestea, 
asemenea încercări de clasificare sunt relative, mai ales când este 
vorba de mişcări cu caracter religios-secularist, ca în cazul mişcării 

R. Hummel, Kult statt Kirche. Wurzeln und Erscheinungsformen neuer Religiosităt 
ausserhalb und an Rande der Kirche, in: G. Baadte, A. Rauscher (Hrsg.), Neue 
Religiosităt und säkulare (Kirche heute 2), Graz ş.a., 1988, pp. 43-61; M. Fuss, 
Unsichtbar bleibt ihre Fromigkeit. Kritische Begegnung mit Neuer Religiöser 
Begegnungen, St. Miss, 41, 1992, pp. 353-389. 


Vezi, între altele, H.J. Ruppert, Okkultismus. Geisterwelt oder neuer Weltgeist?, 
Wiesbaden, Wuppertal 1990; Idem, Theosophie unterwegs zum okkulter iibermen- 
schlicher, Konstanz 1993; „Cirupele psihice” şi „scena psihică” sunt abordate în 
cercetarea anglo-americană, de regulă, sub denumirea de „Human Potential Move- 
ment” sau de „Self Religions”. Cf. P. Heelas, Californian Self Religions and Sacra- 
lizing the Subjective, in: E. Barrer (Ed.), New Religions Movements: A Perspective 
for Understanding Society, New York 1982, pp. 69-85; P. Vitz, Psychology as Re- 
ligion. The Cult of Self Workship, Herfordshire 1977; H. Henninrger, Psychothera- 
pie - Weg zum Glück, München 1987. 

Bhagwan şi Meditaţiei transcendentale. La fel de bine, scientologia 
prezintă o configuraţie aparte. Tocmai de aceea, atitudinea Bisericii faţă 
de noile mişcări religioase trebuie evaluată în contexte teologice distincte. 


Întâlnirea cu acele noi mișcări religioase de origine creştină poate 
scoate în relief anumite trăsături comune: credinţa în Dumnezeu şi 
în Iisus Hristos, recunoaşterea Sfintei Scripturi, etc. În pofida acestui 
fapt, dialogul cu ele nu este neapărat lipsit de dificultăți. Disputele pri- 
vind interpretarea Sfintei Scripturi şi a unor texte din aceasta, ca şi cele 
asupra legitimităţii lor creştine, pot fi destul de tăioase. Cu anumite 
ocazii, în acest spectru foarte variat al noilor mişcări religioase, se în- 
cearcă o anume delimitare teologică, în sensul gândirii în cercuri 
concentrice, astfel încât acele noi mişcări religioase care-L contestă 
pe Dumnezeu se disting de cele care-L contestă pe lisus Hristos sau 
de cele care contestă Biserica sau Bisericile istorice”. Oricum, o anume 
apropiere teologică în sensul acestor delimitări nu presupune, în nici un 
caz, eliminarea prea multor obstacole în situația unui eventual dialog. 


Întâlnirea cu noile mişcări religioase, provenite din una dintre ma- 
rile religii asiatice (mişcări indo-guruiste, grupări budiste şi lamaiste etc.), 
ar trebui privită, practic, în contextul dialogului interreligios şi rezul- 
tatului acestuia sau chiar ca o componentă a acestuia. Totuşi, multe 
dintre aceste mişcări se plasează în afara sau chiar la periferia con- 
sensului dialogic, dacă nu măcar a premiselor acestuia, obţinut în 
urma multor întâlniri între reprezentanţi ai unor Biserici apusene şi ai 
hinduismului şi budismului. Astfel de mişcări se comportă mai puţin 
dialogic, manifestând mai degrabă o accentuată tentă prozelitistă în 
lumea în care îşi desfăşoară activitatea. Mişcarea Hare-Krishna şi 
Meditaţia transcendentală misionează astăzi chiar şi în ţara lor de 
origine, India. Unele dintre aceste noi mişcări religioase sunt contes- 
tate într-o oarecare măsură chiar în patria lor mamă, cum ar fi, de 
pildă, mişcările guruiste din India. 


* Cf. F. Arinse, Die Herausforderung der Sekten oder der neuen religiösen Bewegun- 


gen: Ein pastoraler Zugang, Osservatore Romano, 26.04.1991, XVI, II; apud R. 
Hummel, Religiöser Pluralismus oder christlicher Abendland? Herausforderung an 
Kirche und Gesellschaft, Jarnstadt 1994, p. 74. 


Dialog teologic 4 (1999) 11 


Din păcate, noua scenă religioasă creştină se configurează ca 
un rezultat al „importului de religie”, aproape în totalitate din Asia. 
Multe noi mişcări religioase de origine asiatică au venit în Europa 
prin SUA, constituindu-se într-un factor suplimentar de înstrăinare cul- 
turală. Multe elemente care-i deranjează pe europeni în ceea ce pri- 
veşte, de pildă, Meditaţia transcendentală şi alte grupări religioase de 
origine indiană, nu provin din tradiţia şi moştenirea hinduistă, ci din 
retorica utopistă specifică americanilor, urmând ca până la urmă să fie 
totuşi „descalifornizate”. În contrast cu noile mişcări religioase din 
culturile tradiționale, aceleaşi mişcări religioase infiltrate în lumea 
creştină suportă handicapul inevitabilei înstrăinări culturale, aşa încât 
dialogul cu ele presupune nu numai tensiuni religioase, ci şi culturale”. 


Marele profesor şi fenomenolog al religiei, Hans Waldenfels” 
insistă, tocmai de aceea, asupra semnificației unui protest privind 
dialogul cu noile mişcări religioase. Premisele de la care porneşte 
acesta, în demersul său, se focalizează tocmai în faptul că, multe dintre 
acestea, prin doctrina şi comportamentul lor, atentează chiar la ceea 
ce este mai „uman” (,„humanum”) în om, lucru care reprezintă o pro- 
vocare la adresa Bisericii în sine însăşi. Dacă mântuirea omului, 
subliniază H. Waldenfels, se rezumă exclusiv la realizarea de sine, la 
împlinirea sinelui, aşa cum revendică mişcările religioase integrate 
în categoria „cultelor psihice”, atunci rămâne sub semnul întrebării 
dacă o asemenea mişcare mai poate avea sau nu un caracter religios. 


Pe de altă parte, dincolo de atitudinea Bisericii faţă de ele, prezenţa 
tot mai crescândă a noilor mişcări religioase în lumea creştină de 
astăzi reprezintă o realitate incontestabilă. Parola „Asia face misiune 
în lumea creştină” este insuficientă în a explica situaţia nou creată. Tre- 
buie căutate motivele reale care au condus şi conduc la faptul că mulți 
dintre Semenii noştri, în marea lor majoritate tineri, aderă cu multă 
uşurinţă la oferta unor asemenea mişcări. Aceste motive sunt foarte 
variate, dar ele ţin în primul rând de criza spirituală creată de societatea 


* R. Hummel, op. cit., pp. 75-76. 


` Vezi H. Waldenfels, Zwischen Dialog und Protest. Religions-theologische Anner- 


kenungen zu den Neuen Religiosen Bewegugen, Stz, 117, 1992, pp.184, 196 sq. 

modernă, de civilizaţia ei tehnică, generatoare de secularizare, de indi- 
vidualismul atât de pronunţat prin care ea se caracterizează. 


2. Civilizaţia tehnică şi religia postsecularistă: realizarea 
sinelui ca ofertă de „mântuire” 


Civilizaţia tehnică contemporană este, indiscutabil, un produs 
al lumii occidentale. Asemenea socialismului, drepturilor omului şi 
comunismului, în cele din urmă, probabil, şi umanismului ateist, ea 
a apărut şi s-a dezvoltat pe un teren pregătit şi cultivat de însăşi re- 
ligia creştină. O credinţă care n-a acordat o atenţie corespunzătoare na- 
turii înconjurătoare, care a adorat un Dumnezeu-Creator, ce l-a manda- 
tat pe om să stăpânească creaţia, mandat neanulat în urma căderii în 
păcat, a condus în cele din urmă la o transformare radicală a lumii. 
De asemenea, trebuie amintit faptul că lumea creştină occidentală şi-a 
extins dominarea ei economică încă de pe la începutul sec. al XX-lea 
asupra întregii planete. Toţi aceşti factori au concurat la configurarea 
noii civilizaţii amintite. 

Dacă civilizaţia precedentă este caracterizată pe drept cuvânt 
ca o „civilizaţie creştină”, întrucât ea îşi fundamentează în mod evi- 
dent principiile, normele de comportament şi valorile pe credința 
creştină, iar cei aparţinători acestei civilizaţii îşi propun drept scop 
al vieţii dobândirea împărăției lui Dumnezeu, tot la fel civilizaţia 
următoare este marcată preponderent de legile şi problemele funda- 
mentale ale tehnicii. 


Nu se poate spune cu exactitate când o civilizaţie se suprapu- 
ne celeilalte. Civilizaţia tehnică începe, oricum, o dată cu prima revo- 
luţie tehnică din istoria omenirii, o dată cu debutul evului maşinilor.€ 


Se pare că perioada de tranziţie de la o civilizaţie la alta se plasează, undeva, între înce- 
putul primului şi sfârşitul celui de-al doilea război mondial sau chiar la sfârşitul războiu- 
lui din Corea. Aceasta înseamnă între anii 1914-1945 (sau 1950). Cert este că introduce- 
rea computerelor, automatizarea completă, emigraţiile unor mase de oameni pe plan 
intercontinental şi telecomunicaţiile sunt indicii clare ale unei “prezenţe totale” a noii 
civilizaţii tehnice. Vezi Fr. W. Haack, Jugend-religioneh, Ursachen, Trends, Reaktionen, 
München 1979, p. 67, r. 127. 

Dacă civilizaţia creştină l-a raportat pe om întotdeauna la 
Dumnezeu, dacă ea şi-a extras normele morale şi principiile de 
acţiune din Sf. Scriptură şi Tradiţia creştină, civilizația tehnică, în schimb, 
îl raportează pe om la propriile sale sentimente şi la existenţa actuală. 
În cazul celei din urmă, orice norme de comportament şi acţiune 
izvorăsc şi se fundamentează pe un aşa-numit „cod raţional”, care 
vizează satisfacțiile şi realizările imediate. Aşa se explică faptul că 
civilizaţia creştină are o tendinţă şi un caracter profund eshatologic, 
în vreme ce civilizaţia tehnică este strict orientată spre prezent. Spi- 
ritualitatea promovată de prima vizează împărăţia lui Dumnezeu, pe 
când cealaltă se ancorează în momentul trăit exclusiv aici şi acum. 


Civilizaţia tehnică secularizată porneşte de la premisa că omeni- 
rea poate trăi şi fără Dumnezeu sau cel puţin fără acel Dumnezeu 
propovăduit de către Biserică. În acelaşi timp, secularizarea presu- 
pune ca o consecinţă inevitabilă descreştinarea lumii: în măsura în 
care dispare forţa integratoare a Bisericii, se clatină şi orientarea de 
până acum a societăţii împreună cu valorile creştine păstrate în şi 
prin Biserică. 


Cu toate acestea, între timp, a devenit tot mai evident faptul că 
procesul de secularizare atrage după sine, într-adevăr, o transformare 
profundă în plan spiritual şi social, dar aceasta nu înseamnă nici pe 
departe sfârşitul religiei. „Formele se schimbă, dar problematica re- 
ligioasă rămâne”, remarcă sociologul Gerhard Schmidtchen, pentru 
ca mai departe să sublinieze această constatare cu următoarea teză: 
Religia reprezintă o constantă umană şi totodată socială, deci o di- 
mensiune perenă. Oamenii şi-ar putea schimba, într-adevăr, „con- 
ştiinţa lor religioasă”, ar putea chiar atenta la ceea ce este religios în 
ei, dar nu vor putea niciodată ignora sau ieşi din problematica religi- 
oasă fundamentală a existenţei lor”. Noua civilizaţie tehnică contri- 
buie, într-un fel sau altul, la configurarea unei noi forme de religie, 
care ar putea fi desemnată ca o „religie postsecularistă”, evidentă mai 
ales în cadrul mişcărilor meditative de origine asiatică, cum ar fi 


7 Apud L. Schreiner, M. Mildenberger (Hrsg.), Christus und die Gurus Asiatische 
religiöse Gruppen in Westen. Information und Orientierung, Stuttgart 1980, p.23 sq. 

Meditaţia transcendentală sau Bhagwan, sau în acela al „globalis- 
mului” religios promovat de New Age sau Scientologie, ca să luăm 
doar câteva exemple. 


Acest tip de „religie postsecularistă”, aşa cum o arată şi denumi- 
rea în sine, are o configuraţie dublă, sincretică, întrucât include în 
structura ei, pe de o parte, elemente cu caracter iluministo-secula- 
rist, iar, pe de altă parte, elemente religioase tradiţionale. Această 
formă de religiozitate este tot mai specifică orizontului experimental 
în care se regăseşte omul din societatea modernă industrializată, în cău- 
tarea sa permanentă după răspunsul la problemele existențiale pe care 
şi le pune. Paradoxal, se pare că el nu găseşte un răspuns credibil 
nici în religia tradițională, în mediul căreia trăieşte şi îşi desfăşoară 
activitatea, dar nici în atitudinea secularistă tot mai resimţită în 
lumea de astăzi. Căutarea sa reprezintă un protest faţă de ambele. 


Practic, el nu regăseşte vreo posibilitate de împlinire a propriului 
„eu” nici în normele şi scopurile pe care i le propune „lumea mo- 
dernă”- progres, bunăstare, putere - despre fragilitatea cărora s-a 
convins deja, dar nici în adevărurile şi prescripţiile religiei tradițio- 
nale, deci ale Bisericii creştine, atacată permanent de către anumiţi repre- 
zentanţi ai criticii ştiinţifice ori de către materialismul societății de consum. 


Într-o atare situaţie, el nu face altceva decât să încerce să iasă 
realmente din „sistem”, urmărind să-şi descopere propria cale, pro- 
pria alternativă la lumea în care trăieşte, propria religiozitate sau 
pseudo-religiozitate. Pentru el, toate acestea converg, în fapt, în 
„redescoperirea” propriului sine, o redescoperire cu valenţe indivi- 
dualiste şi pseudoreligioase. Obiectul eforturilor civilizaţiei tehnice îl 
reprezintă omul însuşi, şi nu Dumnezeu, omul care n-are nici o 
responsabilitate față de Dumnezeu, ci doar faţă de sine însuşi. 
Obiectul societăţii moderne de consum este eu-l uman existent aici 
şi acum, nu vreo anume existenţă în lumea de dincolo şi, cu atât mai 
puţin, împărăţia lui Dumnezeu. Dacă cineva se întreabă în legătură 
cu „mântuirea” omului noii civilizaţii tehnice şi consecinţelor aces- 
teia, aceasta este sintetizată foarte lapidar: realizarea sau descoperi- 
rea propriului eu şi experienţa directă şi imediată. 

Din aceeaşi perspectivă, acest lucru înseamnă progresul 
personal în condiţii optime, valorificarea tuturor posibilităților în 
plan personal şi depăşirea tuturor obstacolelor care ar putea apare în 
acest demers. În termenii individualismului modern, acest fapt s-ar 
putea exprima astfel: „trebuie să ofer şi să fac doar ceea ce pot”, 
„să-mi găsesc locul care mi se cuvine sub soare”, „să mă eman- 
cipez”, „să am grijă de mine însumi” etc. Eu sunt acum şi aici pro- 
priul meu obiect. Trecutul şi viitorul nu au nici o semnificaţie, re- 
trospectiva şi perspectiva nu au nici o valoare. Descoperirea şi 
realizarea sinelui sunt, din acest motiv, conţinutul multor psihologii, 
terapii Şi teologii proprii civilizaţiei tehnice. 


Pe de altă parte, deviza celui ce se conduce exclusiv după 
principiile civilizaţiei tehnice surprinde şi un alt aspect: doar ceea ce 
am experiat eu însumi este real. Trăirile şi experienţele personale 
imediate reprezintă piatra de temelie a realizării sau împlinirii pro- 
priului „eu”. Călătoriile şi excursiile excesive, cultul starurilor şi con- 
sumul exagerat de cinematografie şi televiziune se înscriu exact pe 
aceeaşi linie. 


3. Ocultismul şi oferta sa de „mântuire ” în contextul secula- 
rismului modern 


După cum se ştie, Revoluţia Franceză (1789) a reprezentat 
unul dintre punctele de vârf ale perioadei iluministe. Unul dintre ţe- 
lurile pe care şi le-a propus iluminismul a fost eradicarea ocultis- 
mului şi practicilor sale. Se pare, însă, că astăzi asistăm din nou la o 
revenire în forță a ofertei ocultiste, care prezintă chiar un conţinut 
cu mult mai bogat. Acest nou ocultism îi găseşte pe mulţi dintre 
Semenii noştri într-o situaţie în care ei îşi manifestă dezamăgirea 
atât faţă de ei înşişi, cât şi faţă de lozincile iluminismului secularist. 
Oferta ocultistă se grevează pe fondul aşteptărilor din partea unora a 
unei schimbării de „paradigmă”, a instaurării unui „nou mod de 


5 Fr. W. Haack, Jugend - religionen..., p. 70. 

gândire” (cf. New Age). Inclusiv anumite mijloace mass-media se 
străduiesc să inoculeze această idee a disponibilităţii lumii de astăzi 
spre această deschidere, inserând unele exemple în acest sens: 
mişcarea postmodernă şi harismatică, mişcarea New Age şi apetitul 
multora pentru ocultism. 


Unul dintre moto-urile generate de către iluminism şi care 
caracterizează modernismul secular este chiar acesta: în perspectivă, 
religia va fi anihilată de către ştiinţă. Adepții unei asemenea convin- 
geri sperau şi speră că, astfel, este garantată nu doar libertatea omu- 
lui faţă de anumiţi factori politici, religioşi sau bisericeşti, ci şi feri- 
cirea materială şi progresul nelimitat”. 


Din această perspectivă, credinţa în progresul ştiinţific se 
substituie religiei, iar în cazul unor gânditori pozitivişti, precum 
sociologul francez Auguste Conte, şi a reprezentanţilor de mai târ- 
ziu ai marxismului, s-a ajuns la reconstituirea unui cult propriu al 
umanităţii, în contul căruia se plasează, desigur, cinstirea „umanu- 
lui”, a „umanităţii”, ca „esenţă supremă”, în cadrul unor ritualuri şi 
sărbători „religioase” proprii. Deviza pozitivistă a fost îmbrăţişată 
nu numai de către Lenin, ci chiar de către „Perestroika” gorbacio- 
vistă. Potrivit acesteia omul este „măsura tuturor lucrurilor”, iar 
„mântuirea” trebuie înţeleasă în sensul că paradisul trebuie realizat 
aici, pe pământ, fără vreo anume raportare la supranatural”. 


În ultima vreme, asemenea oferte seculariste de „mântuire” au 
pierdut din interes, ele nu mai au aproape nici un suport în opţiunile 
oamenilor. Defăimarea zeilor din timpul Revoluţiei Franceze a fost 
urmată, între timp, nu doar de discreditarea ideologiilor seculare, ci 
şi de discreditarea raţiunii, ridicată odinioară la rangul de divinitate 
supremă. Tot mai pregnant, credinţa în progresul şi tehnica modernă 
face loc concepţiilor şi orientărilor privind o anume inadaptabilitate 
rezervată şi difuză vis-a-vis de modernism, culminând cu propa- 


? Vezi H.J. Ruppert, Okkultismus. Geisterwelt oder neuer Weltgeist, Wiesbaden 1990, p. 37. 


10 Ibidem, pp. 37-38. 

ganda hotărâtă a unui aşa-numit „postmodernism”, care ar avea ca 
TSR f = f f 11 
merite înlocuirea totală a evului mediu actual. 


Răspândirea fenomenului ocultist se încadrează şi ea în acest 
proces de „dezmodernizare a conştiinţei”. Analizând acest proces în 
cultura juvenilă americană sociologul Peter L. Berger definea astfel 
cele mai importante două forme de exprimare ale acesteia: a) spiri- 
tul antitehnologic al mişcării ecologice şi alternative; b) revigorarea 
ezoterismului şi ocultismului. El afirmă că, în ultimul timp, ocul- 
tismul prezintă forme variate şi tot mai derutante, de la astrologic 
până la satanism, de la reactualizarea vechilor tehnici şi metode de 
mantică chineză până la formele agresive noi de mistică hindusă şi 
budistă (de la tehnica Zazer din Zen-ul japonez până la Meditaţia 
transcendentală) sau chiar până la mişcarea „Poporul lui lisus”. 


Toate aceste mişcări presupun o anume „întoarcere spre inte- 
rior”, retragerea în propriul sine, „schimbarea sistemului” actual de 
valori prin schimbarea individului. Este vorba de un fel de „psycho- 
boom”, care ar presupune tehnici şi forme de terapie în vederea 
modificării propriei conştiinţe. Tehnicile revendicate de New Age se 
înscriu întocmai pe această linie şi reprezintă unul dintre cele mai 
concludente exemple. 


Un rol-cheie în acest refugiu în cadrul „psihotehnicilor” l-a ju- 
cat aşa-numita „psihologie umanistă”, căreia promotorul său, Abra- 
ham Maslow (1908-1970), i-a conferit atributul de „substituit 
religios”. Scopul psihologiei umaniste, socotită ca „a treia forță”, 
după psihologia ştiinţifică şi psihanaliză, este, potrivit autorului, 
aceea de a reconferi „dimensiunii simţuale” o semnificaţie centrală 
în vederea „realizării de sine” a persoanei. Pentru A. Maslow aşa- 
numitele „experienţe de vârf” (peak-experiences), respectiv experien- 
tele unităţii individului cu întreg cosmosul, identificate de către autor 
cu experienţele mistice, reprezintă expresia cea mai elocventă a 
„realizării de sine” a unui om. Într-o ţară ca SUA, unde „năzuinţa 
după fericire” („the pursuit of happiness”) este înscrisă ca un drept 


1 Ibidem, p. 38. 

fundamental şi ca o obligaţie fundamentală chiar în Constituție,” nu 
este de mirare că un gânditor ca Maslow ajunge la concluzia că 
natura umană nu este „nici pe departe atât de rea după cum s-a 
crezut”, chiar dacă acest lucru îl împinge pe cel nefericit sau pe pe- 
simist, în această ţară, să zicem aşa, să încalce ordinea constituţio- 
nală'” (vezi frecventele, în ultima vreme, omucideri în masă petre- 
cute în şcoli etc., ai căror autori sunt atât de nefericiți şi pesimişti). 


Oricum, prin aceasta, psihoterapia se detaşează de domeniul 
acelei simple ajutorări practice în vederea vindecării unor boli şi se 
înscrie pe linia încercărilor universal-pedagogice, religioase şi ideo- 
logice în scopul prosperării lumii şi oamenilor în general, ceea ce 
tocmai caracterizează receptivitatea din partea adepților ei în acest 
ev al „psychoboom-ului”. Aceste tendinţe noi religioase şi de re- 
interpretare a vocației lumii şi conceptelor ei se vor materializate mai 
ales în aşa-numita „psihologie transpersonală”!*, considerată a fi „a 
patra forţă”, după „psihologia umanistă”. Psihologia umanistă este pri- 
vită, în viziunea unor autori, ca o pregătire preliminară pentru o a patra 
psihologie, superioară, transpersonală şi transumană, a cărei punct 
central se află mai degrabă în cosmos. Aceste psihologii, se subliniază, 
pot evolua spre aceea ce se cheamă „filosofia vietii?” , un substitut 
remarcabil al religiei profesate până în prezent. Fără sau în afara 
Transcendentului şi Transpersonalului, oamenii arată ca nişte bolnavi, 
sunt realmente bolnavi, remarcă adepții „psihologiei transpersonale”. 
Ei au nevoie de ceva care-i transcende, de ceva mai presus de ei, 
pentru a putea avea un fel de sentiment de teamă faţă de acel ceva şi 


12 Cf. Herbert von Borch, Amerika-Dekadenz und Grösse, 1981; apud Süddeutsche 
Zeitung, 23.05.1981, Nr.118, 29; cf. N. Achimescu, Familia creştină între tradiție şi 
modernitate. Consideraţii teologico-sociologice, în: Familia creştină azi, laşi 1995, 
pp.126-127. 

'5 H.J. Ruppert, Okkultismus..., pp. 39-40. 


Cf. R.R. Maharaj, Asiens spirituelle Invasion in den Westen, în: P. Beyerhaus, 
L.E.v, Padberg, Fine Welt-eine Religion?, Die synkretistische Bedrohung unseres 
Glaubens in Zeichen von New Age, Asslar 1988, pp.110-1 II. 


15 Cf. F. Perls ș.a., Gestalt-Therapie, Lebensfreude und Persănlichkeitsentfaltung, 1981. 

pentru a se putea angaja în această direcţie într-un nou mod, naturalist, 
ta al 
empiric, non-confesional!S. 


Lozinca tot mai postulată de către noile psihologii, cu pretins 
caracter terapeutic, şi anume „reîntoarcerea spre sine”, „realizarea sine- 
lui”, a condus, din nefericire, la intrarea într-o nouă etapă: deschiderea 
surprinzătoare sau mai puţin surprinzătoare spre experienţele oculte. S-ar 
putea chiar afirma că „psihopiaţa” invadată de psihologiile „transper- 
sonale” şi de „terapiile fizice” a devenit astăzi poarta principală pe care 
pătrund concepțiile cu caracter ocult în societate. Socotite un fel de „alter- 
native”, promotorii acestora şi-au găsit drept aliaţi (anii '70 -'80) popula- 
tiile tribale contemporane în lupta contra adversarilor tehnicii, propunând 
studierea şi practicarea tehnicilor lor magice şi oculte, dar în special a 
şamanismului, ca cea mai veche formă de „psihotehnică”. Aşa s-a ajuns 
ca magia şi vrăjitoria să devină astăzi obiect al discuţiilor academice. Mai 
mult, etnologia a început să ignore modelul propus de sociologie”. 


Această evoluţie a fost catalogată şi ca o „reîntoarcere a vrăjito- 
rilor” în lumea noastră modernă, care-şi propune „revrăjirea” lumii şi 
un mod de viață constând în unitatea şi armonia cu cosmosul, un 
influenţa anumitor concepţii extrem-orientale, cum ar fi budismul şi 
hinduismul, este tot mai pregnant agresată de către ezoterism şi ocul- 
tism: din acest motiv, deferitele „librării spirituale” poartă acum doar ara- 
reori nume indiene, ci se cheamă, de pildă: Atlantis, Avalon, Curcubeul, 
Sicriul hermetic, Stonehenge, Piramida, Izvorul ezoteric, cu trimitere 
foarte precisă spre domeniul arhaic şi magico-ocult. Când intri într-o 
asemenea librărie descoperi, sub titlurile de „ezoterism” şi „ocultism”, 
o foarte bogată ofertă literară: magie, astrologie, ghicitul în palmă, tarot, 
ştiinţe de frontieră, antroposofie, parapsihologie, cultul Pământului- 
Mamă, neopăgânism, şamanism, New Age, conştiinţa celtică etc. 


16 Cf. A. Maslow, Psychologie des Seins, München 1973; apud H.J. Ruppert, Okkultis- 
mus..., p. 40. 


1 H.-J. Ruppert, op. cit., p.41. 


20 Modele de ,„ mântuire” 


Consecințele propagandei ocultiste se regăsesc deja în rândul po- 
pulației. In ultimii ani, procentele celor care aderă la practicile ocultiste 
cresc îngrijorător’. 


Datele privind, de pildă, impactul astrologiei în lumea creştină 
ne sunt furnizate de eurobarometru'”. Seriile de sondaje de opinie au 
fost finanțate de către Uniunea Europeană, motiv pentru care ele 
vizează doar ţările membre ale acesteia. Întrebarea pusă în sondaj se 
referă la faptul dacă astrologia poate fi privită ca fiind ştiinţifică. Prima 
observaţie este aceea că proporţia răspunsurilor „nu ştiu” este destul de 
scăzută în cele mai multe ţări, dar relativ ridicată în Irlanda, Grecia, 
Spania şi Portugalia. Acest lucru demonstrează că o mare parte a popu- 
laţiei din aceste ţări nu cunoaşte suficient semnificaţia astrologiei. 


În Europa Occidentală, majoritatea populaţiei consideră că astro- 
logia are un caracter ştiinţific. 16% dintre respondenţi afirmă că este 
„foarte ştiinţifică” şi 40% că este „într-un fel ştiinţifică”, în vreme ce 
doar 29% neagă caracterul ştiinţific al acesteia. Sondajul arată că 
procentele de populaţie care consideră astrologia ca fiind "foarte ştiin- 
țifică” sunt mai ridicate în Spania, Portugalia, Irlanda şi Grecia, com- 
parativ cu celelalte ţări din Uniunea Europeană. În acelaşi timp, o mare 
parte a populaţiei din aceste ţări consideră că este dificil de răspuns la o 
asemenea întrebare. O atitudine mai sceptică vizavi de astrologie este 
răspândită mai degrabă în ţările sărace şi privită cu mai mult scepti- 
cism în cele mai bogate. 


Un alt sondaj internațional, respectiv „Programul de sondare 
internațională socială” („International Social Survey Programme”), 
a abordat aceeaşi temă în anul 1991, pornind de la întrebarea dacă 
„horoscopul poate afecta cursul viitor al vieţii unei persoane”. 
Acest sondaj acoperă doar câteva ţări din Uniunea Europeană. 


18 Ibidem, pp. 41-42. 


19 Datele ne sunt furnizate, conform eurobarometrului, de Ole Riis, The Disperssion of 
Unorthodox Religiosity in Western Europe: A Brief Empirical Survey, în: Helle 
Meldgaard, Johannes Aagaard, New Religions Movements in Europe, Aarhus 
University Press 1997, pp.11-13. 

Astfel, în Germania, 6% din populaţie au răspuns „absolut ade- 
vărat”, şi 22% „probabil adevărat”, în timp ce restul a manifestat 
o atitudine indecisă. În Marea Britanie, 4% au răspuns „absolut 
adevărat”, 24% „probabil adevărat”, în vreme ce restul a răspuns 
„nu ştiu”. Din acest sondaj deducem faptul că doar în câteva ţări 
europene horoscoapele reprezintă un element important. Cu toate 
acestea, o parte considerabilă din populaţia vest-europeană rămâne 
deschisă posibilității ca planetele sub semnul cărora se nasc 
indivizii să influenţeze destinul ulterior al acestora”. 


Un alt studiu de sondaj comparativ a fost organizat de către 
„European Values Survey Study” („Studiul de sondare a valorilor 
europene”). Acest sondaj şi-a propus evaluarea credinţei populaţiei 
țărilor Uniunii Europene şi reîncarnare. Sondajul a fost realizat în 
două runde, primul în anul 1981 şi cel de-al doilea în anii 1990-1991. 
Procentajul răspunsurilor „nu ştiu” este în general ridicat, 21% în 
1981 şi 18% în 1990. În anul 1981, mai mult de o cincime dintre 
belgieni, spanioli, italieni, danezi şi germani n-au putut răspunde la 
această întrebare. În 1990, doar în Germania şi Spania sunt mai mult 
decât o cincime dintre cei care au răspuns „nu ştiu” la această între- 


* Aşa cum afirmă M. Eliade, este imposibilă prezentarea unei imagini complete „a patimii 
actuale pentru astrologic, atât în Statele Unite, cât şi în Europa. Este suficient să spunem 
că cel puţin 5.000.000 de americani îşi planifică viaţa conform prezicerilor astrologice, 
iar cca.1200 din cele 1750 de cotidiene din această ţară publică horoscoape. 


Este destulă treabă pentru 10.000 de astrologi lucrând în regim de program normal şi 
175.000 lucrând în regim de program redus. (Aproximativ 40.000.000 de americani au 
transformat zodiacul într-o afacere de 200.000.000 dolari/an. În prezent, există 
numeroase computere angajate în răspândirea şi interpretarea horoscoapelor. Unul dintre 
ele imprimă un horoscop de 10.000 de cuvinte în câteva minute contra sumei de 20 
dolari. Altul livrează horoscoape timp de 24 de ore/zi către cca. 2000 de campusuri din 
ţară. Al treilea computer, amplasat în Gara Centrală, produce cca. 500 de horoscoape/zi”. 
Vezi M. Eliade, Ocultism, vrăjitorie şi mode culturale. Eseuri de religie comparată, 
Bucureşti, 1997, p.79; cf. Ed. F. Heenan (ed.), Mystery, Magic and Miracle: Religion in 
a Post-Aquarian Age, N.].,1973, p. 87; M. Truzzi, „The Occult Revival as Popular 
Culture: Some Random Observations on the Old and Nouveau Witch ”, în Sociological 
Quarterly, 13, winter, 1972, pp.16-36; Ed. A. Tiryakian, „Toward the Sociology of 
Esoteric Culture”, în: American Journal of Sociology, 78, November, 1972, pp. 491-512; 
Martin Marty, ,„ The Occult Establishment”, în: Social Research, 37, 1970, pp. 212 - 230. 

bare. Tabelul următor ne prezintă procentajul respondenților care au 


spus „da” referitor la problema în discuție. 


Tabel 1: credinţa în astrologie în ţările Uniunii Europene 


Nr. crt. % Nu ştiu Epir po a Total 
1. Franța 8.0 11.4 50.1 30.5 991 
4. Germania 1041 
6. Luxemburg 303 
7. Danemarca 996 
9. M. Britanie 310 
10. Grecia 1000 
12. Portugalia 27.1 29.1 29.2 14.6 1000 
1813 1873 4610 3374 11670 
Coloană Total 
15.5 16.6 39.5 28.9 100.0 


După cum reiese din tabelul de mai jos, atât în 1981, cât şi în 1990, 
media celor care cred în reîncarnare rămâne stabilă, ea reprezentând 
21% din populaţia adultă a ţărilor Uniunii Europene. Contrar aştep- 
tărilor, cei mai mulţi dintre cei care cred în reîncarnare nu provin 
din rândul celor care nu fac parte din vreo Biserică. Doar 16% provin 
din rândul acestora. 21 % dintre adepţii reîncarnării se declară mem- 
bri ai Bisericii Roman-catolice, 19% sunt membri ai Bisericilor şi deno- 

minaţiunilor protestante (cum ar fi luterani, reformaţi şi metodişti), 
iar alți 19% provin din rândul aşa-ziselor „Biserici libere” (cum ar fi 
Martorii lui Iehova sau mormonii). Din păcate, asemenea sondaje n-au 
fost făcute şi în celelalte țări ortodoxe, cu excepţia Greciei. 


Tabel nr. 2: Credinţa în reîncarnare în 11 ţări occidentale 


E TAI 
Zi credință în 1981 | 1990 
rațiune 
Franţa 22 P 
M. Britanie 2 
Germania 1 
haia 2 
Spania i 
Olanda si 
Belgia $ 
Danemarca 4 
Norvegia Š 
Suedia Š 
Irlanda 26 18 


După cum se poate observa din tabelul de mai jos, există dife- 
renţe de procentaj între adepţii reîncarnării care provin din rândul 
femeilor şi bărbaţilor. Numărul femeilor care cred în reîncarnare 
este mai mare decât acela al bărbaţilor. 

Tabel 3: Credinţa în reîncarnare în ţările Uniunii Europene (1990) 
în funcţie de sex şi grupe de vârstă 


Categoria de vârstă % Bărbaţi Femei 
18-24 ani 26 
25-34 ani 23 
35-44 ani 22 
45-54 ani 22 
55-64 ani 20 
65-80 ani 17 20 


4. lisus Hristos - adevăratul Mântuitor al lumii 


Teologii creştini ortodocşi vor să vadă în absolut toate ele- 
mentele pozitive din religiile necreştine posibilităţi de înţelegere 
reciprocă şi dialog. Toate religiile necreştine sunt marcate, într-un 
fel sau altul, de ceea ce se cheamă „nostalgia paradisului”, toate năzuiesc, 
mai mult sau mai puţin conştient, spre starea paradisiacă primordia- 
lă”!, toate au nevoie de adevărata mântuire, toate sunt solidare sub 
acest aspect. 


Însă, încercarea reciprocă de apropiere a religiilor lumii nu 
trebuie înţeleasă în sensul renunțării la propria învățătură de credin- 
tă, pentru a se ajunge la un sincretism religios”? sau la o aşa-numită 
„religie universală”, după cum propun diferiți gânditori din India 
sau reprezentanţi ai teosofiei”. 


21 Cf. N. Chiţescu, Paradigmele divine şi problemele pe care le ridică ele pentru 


Teologia Dogmatică, în: Ortodoxia 1, X(1958), p. 43 sq. 


” Cf. P. Beyerhaus, Theologisches verstehen nichtchristlicher Religionen, în: Zeitschrift 


für Mission, Jg. XV, Heft 2,1989, p. 81; Idem, Zur Theologie der Religionen in Pro- 
testantismus, în: Kerygma und Dogma, Jg. XV, Heft 2, April-Juni 1969, p. 87 sq. 


Cf. S. Radhakrishnan, Recovery of Faith, London 1956, p.194; E. Vasilescu, 
Religiile lumii şi solidaritatea umană, în : Ortodoxia, 3, XIII(1961), p. 466 sq. 


23 

S. Radhakrishnan” sesizează în marea diversitate a religiilor, 
a concepţiilor formelor şi limbilor lor, o anume „experienţă spiritu- 
ală” („spiritual experience”) interioară a Absolutului care facilitează 
o profundă comunicare spirituală între diferitele religii. Putem sub- 
scrie, din perspectiva teologiei ortodoxe, acestui punct de vedere, 
dar numai în sensul că toate religiile necreştine se află doar într-o 
permanentă căutare a lui Dumnezeu, în sensul că ele fac anumite 
experienţe ale Transcendentului pe parcursul acestei căutări şi doar 
în măsura în care, în pofida tuturor deosebirilor, relevă şi o anumită 
convergenţă atât în ce priveşte cunoaşterea lui Dumnezeu Creatorul 
(cf. Romani I, 19 sq.), cât şi cu privire la legea morală naturală 
(Romani 2, 14-15)”. Experienţa religioasă interioară nu trebuie 
absolutizată în sensul că toate afirmaţiile religioase articulate, toate 
„revelaţiile” şi mărturisirile de credinţă, toate Bisericile, riturile şi 
fenomenele religioase ar fi complementare vizavi de această expe- 
rienţă spirituală interioară. Orice nivelare, minimalizare sau genera- 
lizare este nocivă, întrucât nu corespunde identităţii de sine a religii- 
lor şi autenticităţii învăţăturii lor”€. 


Anumite concepte vehiculate foarte frecvent în ultima vreme 
despre aşa-numita „schimbare în istoria credinţei”? „curentul 
modern post-creştin””* sau „New Age” ar putea deveni, în acest con- 
text, foarte periculoase pentru identitatea creştinismului. Între timp a 
apărut în S.U.A. apelul la o „hristologie nenormativă”, respectiv 


S. Radhakrishnan, Eastern Religions and Western Thought, London 1939, p. 308 sq. 
N. Achimescu, Budism şi creştinism. Consideraţii privind desăvârşirea omului, laşi 
1999, p.19 sq. 

2% Idem, p. 20. 

Vezi E. Briser, Die glaubensgeschichtliche Wende. Eine Positions-bestimmung, 
Graz (ş.u.) 1986. 

8 H, Walderfels, Kontextuelle Fundamentaltheologie, 2. Anfl., Paderborn 1988, pp. 448-450. 
Cf. între altele: G. Trevelyan, Eine vision des Wassermann-Zeit-alters. Gesetze und Hinter- 
grunde des “NewAge”, Freiburg I. Br. 1980; M. Kehl, New Age oder Neuer Bund ? 
Christen in Gespräch mit Wendezeit Esoterik und Okkultismus, Mainz 1988; B. Würtz, 


New Age. Paradigma holistă sau revrăjirea Vărsătorului, Timişoara 1992; Fritjof Capra, 
Taofizica: o paralelă între fizica modernă şi mistica orientală, Bucureşti. 

pentru renunțarea la ideea că lisus Hristos este unicul şi singurul 
Mântuitor al lumii, că în afară de Hristos nu există mântuire“. Amin- 
tind de anumite momente critice din istoria creştinismului actual şi 
făcând referire la ceea ce el numeşte „povară grea a creştinismului” 
de astăzi - „Biserici fără spiritualitate”, „alungarea sacrului din 
natură” etc. -, G. Schiwy”! îşi însuşeşte, în mod regretabil, deviza 
Ex Oriente lux, pledând pentru importanţa ofertei religioase asiatice 
în lumea creştină contemporană”. 


În viziunea ortodoxă, dincolo de orice speculaţii, toate aspiraţiile 
necreştinilor spre mântuire nu pot fi împlinite decât în Iisus Hristos”. 
Din acest motiv, teologii ortodocşi susțin că orice aspect spiritual 
pozitiv din mesajul unor asemenea religii sau noi mişcări religioase 
privind mântuirea nu poate fi desăvârşit sau împlinit decât prin 
infuzarea elementului creştin autentic, respectiv prin revelaţia supra- 
naturală şi harul lui Hristos. Acest lucru se explică prin faptul că 
universalul şi umanul din ele reprezintă doar o bază naturală, pe 
care lisus Hristos Însuşi realizează adevărata desăvârşire şi mântuire 
a fiecărui om”. 


Încă din perioada persecuțiilor creştine de pe la mijlocul sec. 
al III-lea, această convingere, pregătită deja de către Sfinţii Ignatie 
al Antiohiei“, Irineu de Lugdunum’ i şi Clement Alexandrinul” i a 


Cf. P. Kritter, Ein Gott-viele Religionen. Gegen den Absolutheits-anspruch des 
Christentums, München 1988. 


G. Schiwy, Der Geist des Neuen Zeitalters. New-Age Spiritualität und Christentum, 
München 1987. 


V. Achimescu, op. cit, p. 20. 


P. Rezuş, Teologia contemporană a istoriei mântuirii, în: M.M.S., 9-10, XLIV 
(1968), p. 518; cf. de aSemenea J. Feiner şi M. Lohrer (Hrsg.), Mysterium salutis. 
Grundriss Heilsgeschichtlicher Dogmatik, |, Einsiedeln (ş.u.) 1965, p. XXIX. 


C. Sârbu, Poziții principale ale ortodocșilor față de celelalte religii, în: Ortodoxia, 
4, XXI(1969), p. 521. 


35 Vezi Sf. Ignatie al Antiohiei, Ad Philadelphias, 3,2, P.G., 5, col. 699. 
3 Sf. Irineu, Adversus haereses, 3, 24, P.G., 7, col. 966. 
* Clement Alexandrinul, Paidagogos, 1, 6, P.G., 8, col. 281. 

fost clar exprimată de Origen în Răsăritul ortodox şi de Sfântul 
Ciprian în Apusul latin. În acest sens, Origen afirmă: „Nimeni să nu 
facă pe cineva să nu creadă, nimeni să se amăgească: în afara acestei 
Case, adică în afara Bisericii, nimeni nu poate fi salvat”. Şi în aceeaşi 
perioadă, Sfântul Ciprian, episcop de Cartagina, susţinea: „Oricine se 
separă de Biserică şi se uneşte cu o adulteră (= schismă), se 
autoexclude de la făgăduinţele Bisericii, iar cel ce părăseşte Biserica 
nu va avea parte de răsplata lui Hristos. El este un străin, un impur, 
un duşman. Nimeni nu poate avea pe Dumnezeu ca Tată, dacă nu 
are Biserica drept mamă *. Acum, „sentinţa de condamnare” cu 
hotărâre este extinsă de la cel care părăseşte Biserica la oricine se 
află în afara ei, indiferent dacă a făcut vreodată sau nu parte din ea. 
Astfel, această axiomă este exprimată foarte clar, ea vizându-i pe 
toţi necreştinii: „Salus extra ecclesiam non est”. 


Ulterior, în jurul anilor 400, fericiţii Augustin” şi Ieronim“ 
au preluat această axiomă cu caracter exclusiv. Şi cât de riguros a 
fost ea concepută, o arată discipolul fericitului Augustin, respectiv 
Fulgentius de Ruspe (468-533); „Reţine cu toată certitudinea şi nu 
te îndoi în nici un fel: nu doar toți păgânii, ci şi toți iudeii, toți 
ereticii şi schismaticii care trăiesc în afara Bisericii catolice actuale 


i A A SA Ă SD Ra A $ yA 
vor ajunge în focul cel veşnic, pregătit diavolului şi îngerilor săi”. 


Teologia ortodoxă contemporană menţine şi ea pe mai departe 
formula sfântului Ciprian al Cartaginei, fără însă ca prin aceasta să 
confere acestei formule un caracter restrictiv cu privire la posibili- 
tatea lui Dumnezeu de a mântui pe oricine, oricând şi sub orice altă 
formă decât aceea a primirii Botezului lui Hristos". Existenţa 


Origen, In Jesu Nave, 3, 5, P.G., 12, col. 841. 

3 Sf. Ciprian, De unitate Ecclesiae, 6, P.L., 4, col. 502. 

4 Idem, Ep. (73) ad lubaicum, 21, P.L., 3, col.1169. 

Fer. Augustin, Sermo ad Caesariensis ecclesiae plebem, 6, CSEL, 53,174. 
4 Fer. Ieronim, Ep.15, CSEL, 54, 63. 

Fulgentius, De fide ad Petrum, 38, 79, P.G., 65, co1.704. 


E. Vasilescu, Cadrul si perspectivele dialogului interreligios, în: Ortodoxia, 1, 
XXIII (1971), p.136. 

Bisericilor creştine nu înseamnă că Dumnezeu şi-a restrâns lucrarea 
exclusiv în cadrul lor. Fiul lui Dumnezeu S-a întrupat asumând o 
natură umană care nu era încă în Biserică. În Noul Testament găsim 
anumite cazuri în care Dumnezeu lucrează asupra unor oameni în 
mod direct, fără mijlocirea predicii Apostolilor, adică a Bisericii (de 
pildă, în cazul sutaşului din Evanghelie, la convertirea lui Saul etc.)”. 

Y. Congar afirmă că, în acest context, sensul axiomei Sfântu- 
lui Ciprian nu trebui să-l vizeze direct pe om ca individ, care pri- 
meşte (sau nu primeşte) mântuirea, ci trebuie să vizeze Biserica în 
calitatea ei de „instituţie” fundamentală şi universală în mijlocirea 
mântuirii. „Biserica întemeiată prin Hristos”, spune teologul roma- 
no-catolic, „este în lume singura realitate care conţine fundamentul 
primordial al mântuirii în adevărul şi plinătatea sa”. Axioma 
privind „mântuirea prin Biserică” nu mai are în acest caz un accent 
exclusiv: oferta de mântuire a Bisericii îi cuprinde - „inclusiv” - şi 
pe necreştini şi pe toţi oamenii din lume. Astfel, renumita formulă a 
Sfântului Ciprian a devenit un „principiu ecleziologic” pozitiv”. 

H. Kiing împărtăşeşte aceeaşi opinie ca Y. Congar, respectiv că sen- 
sul negativ şi exclusiv al axiomei „extra ecclesiam nulla salus” ar trebui 
abordat în favoarea sensului pozitiv „mântuirea este înăuntrul Bisericii”. 
Totuşi, H. Kiing, nu pare să împărtăşească părerea lui Y. Congar, potrivit 
căreia Biserica lui Hristos ar fi singurul „fundament primordial” 
pozitiv, aşa cum susţine Y. Congar“5, sau, mai prudent spus, potrivit 
căreia Biserica ar fi singurul şi ultimul spațiu de mijlocire a mântui- 
rii pentru toți oamenii şi, prin urmare, ar avea o semnificaţie uni- 
versal-inclusivă. În plus, H. Küng atribuie această calitate exclusiv 
lui lisus Hristos însuşi, accentuând că „mântuirea ne este conferită 

D. Stăniloae, Coordonatele ecumenismului din punct de vedere ortodox, în: 


Ortodoxia, 4, XIX(1967), p. 527 sq. 


Vezi Y. Congar, Ausser der Kirche kein Heil. Wahrheit und Dimensionen des Heils, 
Essen 1961, p.154. 


“ Ibidem, p.163. 

Legat de aceasta, trebuie să subliniem împreună cu Sfântul 
Ambrozie că „singur harul Bisericii este acela prin care suntem 
mântuiţi””0, prin harul Bisericii înțelegând totdeauna, fireşte, harul 
lui Dumnezeu. O bună formulă pe această linie ne oferă Henri de 
Lubac. El afirmă că, dacă „formula «În afara Bisericii nu există 
mântuire» sună prea dur, atunci nu există nici un impediment pentru 
ca ea să fie exprimată pozitiv, încât celor bine intenţionaţi să nu li se 
spună: „fiind în afară Bisericii, voi sunteţi condamnaţi”, ci: „Prin 
Biserică şi numai prin Biserică sunteţi salvaţi””!. 

Calea propusă spre mântuire de către noile mişcări religioase 
este o cale lipsită de fundament obiectiv. Omenirea are mulți îndru- 
mători precum maeştrii spirituali ai acestora, guru sau roshi etc., 
însă un Mântuitor adevărat are doar în Hristos. În această situaţie, 
atitudinea noastră, în calitate de creştini, faţă de această nouă ofertă 
de „mântuire” nu poate fi decât una singură: „Adepţilor altor căi spre 
mântuire trebuie să le mărturisim inteligibil, cu smerenie, dar fără 
teamă, actul mântuitor al Fiului lui Dumnezeu de pe Cruce şi din 
dimineaţa Învierii, să le mărturisim soteriologic în iubirea faţă de cei 
pierduţi în îndepărtarea lor de Dumnezeu, să le mărturisim antago- 
nistic în lupta pentru adevăr împotriva minciunii metafizice, să le 
mărturisim doxologic spre preamărirea numelui «care este mai presus 
de orice nume; ca întru numele lui lisus Hristos tot genunchiul să se 
plece, al celor cereşti şi al celor pământeşti şi al celor dedesubt. Şi 
să mărturisească cu toată limba că Domn este lisus Hristos, întru 
slava lui Dumnezeu Tatăl» (Filipeni 2, 9-11)”?. 


50 Sf. Ambrozie, In Ps. 39, 1, P.G. 14, col.1061. 

